b'\n_START_ARTICLE_\nJaponijos paleolitas\n_START_SECTION_\nPaleolito aplinka\n_START_PARAGRAPH_\nJaponijos salos tikriausiai buvo susijungusios kelis kartus su Azijos \xc5\xbeemynu praeity, tikriausiai per \xc5\xa1al\xc4\x8diausius ledynme\xc4\x8dio laikotarpius, kai j\xc5\xabros lygis suma\xc5\xbe\xc4\x97davo 100-120 metr\xc5\xb3. \xc5\xa0is teiginys dar gin\xc4\x8dytinas, nes Kor\xc4\x97jos s\xc4\x85siauris tarp Japonijos sal\xc5\xb3 ir Kor\xc4\x97jos pusiasalio, kaip ir Tsugaru s\xc4\x85siauris tarp Japonijos pagrindin\xc4\x97s salos Hon\xc5\xa1iu ir Hokkaido yra apie 140 metr\xc5\xb3. Atrodo kartais s\xc4\x85siauriai nusekdavo, bet kartais ne.\n_START_SECTION_\nAnkstyviausi Japonijos \xc4\xafrankiai\n_START_PARAGRAPH_\nAnkstyviausi Japonijos akmeniniai \xc4\xafrankiai, nudau\xc5\xbeyto akmens kirviai ir kapokl\xc4\x97s, buvo rasti Kami-Takamori vietov\xc4\x97j, Mijagi prefekt\xc5\xabroj ir datuoti 500 t\xc5\xabkst m. pr. m. e., bet buvo atrasta, kad juos suklastojo ir u\xc5\xbekas\xc4\x97 Fud\xc5\xbeimura \xc5\xa0inichi. Dauguma seniausi\xc5\xb3 radini\xc5\xb3 datuojami po 35 t\xc5\xabkst. m. pr. m. e., tad \xc5\xa1i data laikoma pirm\xc5\xb3j\xc5\xb3 \xc5\xbemoni\xc5\xb3 atvykimu \xc4\xaf Japonij\xc4\x85.\n_START_SECTION_\nNutrinti akmenys ir nu\xc5\xa1lifuoti akmenys\n_START_PARAGRAPH_\nJaponijos paeolitas yra labai savitas, nes jame aptinkami seniausi pasaulyje nutrinti ir nu\xc5\xa1lifuoti akmenys, datuojami apie 30 t\xc5\xabkst. m. pr. m. e. \xc5\xa0i technologija siejama su neolito prad\xc5\xbeia 10 t\xc5\xabkst. m. pr. m. e. likusiam pasauly. Neai\xc5\xa1ku, kod\xc4\x97l tokie \xc4\xafrankiai taip anksti sukurti Japonijoj, nors laikotarpis pasi\xc5\xbeym\xc4\x97jo \xc5\xa1iltesniu klimatu visam pasauly (prie\xc5\xa1 30-20 t\xc5\xabkst met\xc5\xb3) ir salos gal\xc4\x97jo tod\xc4\x97l gauti naudos. D\xc4\x97l savitumo, Japonijos paleolitas Japonijoj ne visi\xc5\xa1kai atitinka paleolito apibr\xc4\x97\xc5\xbeim\xc4\x85, paremt\xc4\x85 akmen\xc5\xb3 technologija (nudau\xc5\xbeyt\xc5\xb3 akmen\xc5\xb3 \xc4\xafrankiai). Japonijos paleolito \xc4\xafrankiai turi Mezolito ir Neolito bruo\xc5\xbe\xc5\xb3.\n_START_SECTION_\nPaleo - antropologija\n_START_PARAGRAPH_\nJaponijos paleolito gyventojai, kaip ir D\xc5\xbeiomon gyventojai, priklaus\xc4\x97 senai Paleo-Azijos grupei, kuri u\xc5\xbe\xc4\x97m\xc4\x97 didel\xc4\x99 dal\xc4\xaf Azijos prie\xc5\xa1 \xc4\xaf dabartinius Kinijos, Kor\xc4\x97jos ir Japonijos gyventojus pana\xc5\xa1i\xc5\xb3 \xc5\xbemoni\xc5\xb3 i\xc5\xa1plitim\xc4\x85. Skeleto strukr\xc5\xabra rodo daug pana\xc5\xa1um\xc5\xb3 su kitais Azijos \xc5\xbeemyno aborigenais. Dant\xc5\xb3 strukt\xc5\xabra priklauso Sundadonto grupei, b\xc5\xabdingai seniesiems Piet\xc5\xb3-Ryt\xc5\xb3 Azijos gyventojams (tos teritorijos dabartiniai gyventojai priklauso Sinodonto grupei). Kaukol\xc4\x97s su \xc4\xaftaisytomis ni\xc5\xa1oje akimis. Ainu \xc5\xbemon\xc4\x97s, daugiausia aptinkami Hokkaide, yra sen\xc5\xb3j\xc5\xb3 paleolito gyventoj\xc5\xb3 palikuonys, turintys bruo\xc5\xbeus, kurie praeity buvo laikomi kaukazoidiniai, bet dabar laikomi paleolito \xc5\xbemoni\xc5\xb3 bruo\xc5\xbeais. Dabartini\xc5\xb3 \xc5\xbemoni\xc5\xb3 genetin\xc4\x97 analiz\xc4\x97 n\xc4\x97ra vienareik\xc5\xa1mi\xc5\xa1ka ir rodo sen\xc5\xb3j\xc5\xb3 gyventoj\xc5\xb3 ir v\xc4\x97lyvesni\xc5\xb3 imigrant\xc5\xb3 susimai\xc5\xa1ym\xc4\x85. Atrodo 10-20\xc2\xa0% genetin\xc4\x97s med\xc5\xbeiagos atsirado i\xc5\xa1 sen\xc5\xb3j\xc5\xb3 paleolito-D\xc5\xbeiomon aborigen\xc5\xb3, o kita dalis yra i\xc5\xa1 imigrant\xc5\xb3 v\xc4\x97lesniu laiku, ypa\xc4\x8d per Jajoi laikotarp\xc4\xaf\n_START_SECTION_\nJaponijos paleolito archeologija\n_START_PARAGRAPH_\nJaponijos paleolito tyrin\xc4\x97jimai prasid\xc4\x97jo visai nesenai: pirma paleolito kasin\xc4\x97jim\xc5\xb3 vieta surasta i\xc5\xa1 karto po Antro pasaulinio karo. D\xc4\x97l ankstesnio \xc4\xafsitikinimo, kad \xc5\xbemon\xc4\x97s negyveno Japonijoje prie\xc5\xa1 D\xc5\xbeiomon laikotarp\xc4\xaf, kasin\xc4\x97jimai buvo atliekami iki D\xc5\xbeiomon laikotarpio (12 t\xc5\xabkst. m. pr. m. e.) sluoksnio ir ne giliau. Bet nuo pirmos Paleolito kasin\xc4\x97jimo vietos atradimo rasta dar 5000, kai kurios buvusi\xc5\xb3 D\xc5\xbeiomon kasin\xc4\x97jimo vietose. Japonijos paleolito laikotarpio tyrin\xc4\x97jimui b\xc5\xabdinga daugyb\xc4\x97 statigrafin\xc4\x97s informacijos d\xc4\x97l vulkanin\xc4\x97s archipelago kilm\xc4\x97s: dideli i\xc5\xa1siver\xc5\xbeimai nukloja salas pelen\xc5\xb3 sluoksniais, kurie yra lengvai datuojami ir gali b\xc5\xabt rasti visoje \xc5\xa1alyje. Labai svarbus sluoksnis yra AT (Aira-Tanzawa) pemza, u\xc5\xbeklojusi Japonij\xc4\x85 prie\xc5\xa1 21-22 t\xc5\xabkst. met\xc5\xb3. Paleolito laik\xc5\xb3 Japonijos archeologija buvo \xc4\xafklampinta \xc4\xaf skandal\xc4\x85. \xc5\xa0ia archeologijos at\xc5\xa1aka dom\xc4\x97josi tik keletas student\xc5\xb3. Iki Japonijos paleolito skandalo, Japonijos archeolog\xc5\xb3 bendruomen\xc4\x97 tik\xc4\x97jo, kad \xc5\xbemon\xc4\x97s archipelage gyveno 700 t\xc5\xabkst. m. pr. m. e. d\xc4\x97l Fud\xc5\xbeimura Shinichi atradim\xc5\xb3. Bet Mainichi \xc5\xa0imbun \xc5\xbeurnalistas \xc4\xafstat\xc4\x97 kamer\xc4\x85 archeologin\xc4\x97j kasin\xc4\x97jimo vietoj ir nufilmavo Fud\xc5\xbeimura u\xc5\xbekasin\xc4\x97jant artefaktus Kamitakamori radimviet\xc4\x97j 2000 metais. Apie 4\xc2\xa0% Japonijos paleolito darb\xc5\xb3 priskiriami Fud\xc5\xbeimurai ir apgaul\xc4\x97s atskleidimas privert\xc4\x97 suabejoti senov\xc4\x97s \xc5\xbemogaus chronologija Japonijoje. Japon\xc5\xb3 Archeologijos Asociacija praleido dvejus metus be poilsio tyrin\xc4\x97dama Fud\xc5\xbeimuros artefaktus ir radimvietes ir nustat\xc4\x97, kad i\xc5\xa1 186 radimvie\xc4\x8di\xc5\xb3 33 ir visi jose Fud\xc5\xbeimuros atradimai neatlaik\xc4\x97 detalios analiz\xc4\x97s. Po apgaul\xc4\x97s atskleidimo, tik kelios radimviet\xc4\x97s nedr\xc4\x85siai datuoja \xc5\xbemogaus aktyvum\xc4\x85 Japonijoj prie\xc5\xa1 40-50 t\xc5\xabkst. m. pr. m. e. ir pirmoji visuotinai priimta \xc5\xbemoni\xc5\xb3 buvimo Japonijoje data yra 35 t\xc5\xabkst. m. pr. m. e.'